નવભારતટાઈમ્સ.કૉમ, નવી દિલ્હીઃ વીવોની અંડર-ડીસ્પ્લે ફિંગરપ્રિન્ટ સ્કેનરવાળા સ્માર્ટફોનને 29 મેએ લોન્ચ કરવામાં આવશે. પણ પહેલા આ ફોનનું પ્રી-બુકિંગ શરુ થઈ ગયું છે. Vivo X21 સ્માર્ટફોનનું પ્રી-બુકિંગ વીવોના ઓનલાઈન સ્ટોર દ્વારા કરવામાં આવી રહ્યું છે અને કંપની પ્રી-બુકિંગ અમાન્ટ તરીકે 2,000 રુપિયાનો ચાર્જ લઈ રહી છે. વીવોના આ હેન્ડસેટનું પ્રી-બુકિંગ કરાવનારા ગ્રાહકોને એક્સક્લુઝિવ પ્રી-બુકિંગ ઓફર્સનો લાભ આપી શકે છે. જેમાં પાંચ ટકા કેશબેક અને નો-કોસ્ટ ઈએમઆઈ જેવી ઓફર્સ જોડાયેલી છે. મહત્વની વાત એ છે કે વીવો એક્સ 21ની કિંમતનો ખુલાસો હજુ સુધી નથી કરાયો. પણ ફોન ફ્લિપકાર્ટ પર પર મળતો થશે તેવી પુષ્ટી થઈ છે. જણાવી ધઈએ કે માર્ચમાં આ હેન્ડસેટને સૌથી પહેલી ચીનમાં લોન્ચ કરવામાં આવ્યો હતો અને પહેલી વખત ફોનને આંતરાષ્ટ્રીય બજારમાં રજૂ કરવામાં આવ્યો હતો.